google/wiki40b huggingface dataset:
Žiarovka

Žiarovka je druh elektrického svetelného zdroja, v ktorom sa svetlo vytvára rozžeravením odporovej špirály vo vákuu, alebo inertnom plyne pomocou elektrického prúdu. Výrazom žiarovka sa v súčasnosti označujú aj iné zdroje svetla (LED, žiarivka...) umiestnené v puzdre, svojím tvarom pripomenajúce klasickú žiarovku, slúžiace na rovnaký účel, s rovnakou napájacou päticou.
Prvé pokusy o zostrojenie žiarovky sa datujú do roku 1854, keď prvý odporový zdroj svetla vytvoril nemecký hodinár Henrich Göbel. Elektrickú žiarovku (v dnešnom ponímaní) vynašli nezávisle od seba Joseph Swan z Newcastle vo Veľkej Británii v roku 1878 a Thomas Edison v USA v roku 1879. Funguje na princípe odporového zahrievania vodiča elektrickým prúdom, ktorý ním preteká. Pri vysokej teplote vlákno žiarovky žiari ako absolútne čierne teleso v infračervenom, ultrafialovom a viditeľnom spektre. Sklenená banka žiarovky je však pre ultrafialové žiarenie nepriepustná.
Pôvodné Edisonove žiarovky mali uhlíkové vlákno, dnes sa zvyčajne využíva volfrámová zliatina, ktorá lepšie odoláva vysokým teplotám. Volfrámové vlákno je stočené do špirály (špirála je dlhá približne 2cm, po roztiahnutí má vlákno takmer meter). Prechodom elektrického prúdu sa rozžeraví na 2 500 °C, keď wolfrám emituje biele svetlo. Aby vlákno nezhorelo, je umiestnené v sklenej banke, z ktorej je vyčerpaný vzduch. Podtlak by však spôsobil nebezpečnú implóziu pri náhodnom rozbití banky, preto býva vákuum nahradené inertným plynom pod nízkym tlakom napr argón. Žiarovky sa plnia aj halogénovými plynmi (pozri halogénová žiarovka).
Žiarovka spotrebuje len malú časť príkonu na svetlo. Až 92 % energie vyžiari v iných spektrách a ako teplo.
Štandardné žiarovky sa vyrábajú v hodnotách príkonu 25, 40, 60, 75, 100 a 150 wattov (W). Svetelný tok klasickej žiarovky je pre 25W žiarovku 230 lm, pre 100W 1300 lm. Merný výkon žiarovky vyjadrujúci jej účinnosť (pomer svetelného toku a príkonu) je pre 25 W žiarovku 9,2 lm/W, pre 100 W je 13 lm/W. Silnejšie žiarovky majú teda vyššiu účinnosť.
Priemerná životnosť žiaroviek je približne 1 000 hodín. Sklená banka má dve základné úpravy – číru a matnú. Prvá poskytuje ostré, druhá rozptýlené svetlo. Žiarovky sa vyrábajú aj na dekoratívne účely – v rôznych farbách a tvaroch. Na elektrickú sieť sa pripájajú pomocou normalizovanej pätice - napr. kovového závitu E 27 alebo E 14.
Dnes sa žiarovky nahrádzajú (z dôvodu dlhšej životnosti a lepšej energetickej účinnosti) výbojkami alebo žiarivkami. V poslednom období sa začínajú presadzovať LED diódy.
Zo žiarovky sa neskôr vyvinula elektrónka, ktorá bola základom elektronických prístrojov až do vynálezu tranzistora.
L’Hospitalet-du-Larzac

Poloha

Obec má rozlohu 12,4 km². Najvyšší bod je položený 861 m n. m. a najnižší bod 699 m n. m.

Obyvateľstvo

Počet obyvateľov obce je 323 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Juvin

Poloha

Obec má rozlohu 9,4 km². Najvyšší bod je položený 202 m n. m. a najnižší bod 117 m n. m.

Obyvateľstvo

Počet obyvateľov obce je 112 obyvateľov (2009).
Graf vývoja obyvateľstva:
Zdroje: INSEE
Gabriela Rothmayerová

Životopis

Základné a stredné vzdelanie získavala v Gelnici. Po maturite v roku 1969 pracovala vo Východoslovenských železiarňach, neskôr bola redaktorkou Východoslovenských novín.  V rokoch 1970 – 1975 študovala novinárstvo na Filozofickej fakulte Univerzity Komenského v Bratislave. Ako publicistka pracovala v denníku Smena, v rokoch 1983 – 1987 bola šéfredaktorkou časopisu Ohník, neskôr tiež vedúcou redaktorkou v týždenníku Smena na nedeľu. V rokoch 1990 – 1994 bola poslankyňou za Komunistickú stranu Československa, neskôr Stranu demokratickej ľavice (najprv Federálneho zhromaždenia ČSFR a od roku 1992 Národnej rady SR). V rokoch 1994 – 1997 pracovala ako redaktorka v Nedeľnej Pravde. V rokoch 1998 – 2003 bola riaditeľkou Rádia Devín. Od roku 2005 bola členkou Tlačovej rady SR. Od roku 2014 bola poradkyňou Roberta Fica pre kultúru.

Tvorba

Vo svojich dielach využíva najmä vlastné zážitky a osobnú skúsenosť, no taktiež okrem realistických prvkov využíva i prvky ironizujúce a veľa humoru. Často sa zaoberá problémami a životom žien, ich konfrontáciou so svetom mužov. Píše tiež publicistické diela, ktoré sú takisto inšpirované jej životom a skúsenosťami.
Dolinka pod Sedielkom

Názov

Vyplýva z polohy pod  Sedielkom.

Turistika

Dolinkou vedie z Malej Studenej doliny cez Sedielko do Javorovej doliny  zeleno značkovaný chodník a  žlto značkovaný chodník na Priečne sedlo a do Veľkej Studenej doliny.
Majstrovstvá sveta v korfbale do 23 rokov 2008

Kvalifikácia

Na turnaj sa okrem hosťujúceho domáceho tímu mohlo kvalifikovať 5 najlepších tímov z ME do 21 rokov 2006, 3 tímy z Ázie, po 1 tíme z Afriky a Ameriky a ešte jeden rezervný tím z Európy.
Jozef Sluka

Kariéra

V československej lige odohral za Žilinu a Inter 60 zápasov, v ktorých dal 7 gólov. V slovenskej lige odohral v drese Interu a Prievidze 63 zápasov a strelil 12 gólov.
Persefoné

Persefoné (iné názvy: Persefona, Perzefóna, zastarano Persefone; gr. Persefoné, lat. Proserpina) bola v gréckej mytológii dcéra najvyššieho boha Dia a bohyne Demeter. Bola manželkou vládcu podsvetia Háda.
Majstrovstvá sveta UNIF v nohejbale žien a juniorov 2015

Účastníci a ich nasadenie do výkonnostných košov

Komisia UNIF nasadila družstvá (prvé 4) na základe ich umiestnenia na predchádzajúcich MS v roku 2012. Žrebovanie skupín prebehlo 25. septembra 2015.
Castelnau-de-Médoc (obec)

Poloha

Obec má rozlohu 23,92 km². Najvyšší bod je položený 47 m n. m. a najnižší bod 14 m n. m.

Obyvateľstvo

Počet obyvateľov obce je 3 902 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-du-Palais

Poloha

Obec má rozlohu 12,93 km². Najvyšší bod je položený 106 m n. m. a najnižší bod 19 m n. m.

Obyvateľstvo

Počet obyvateľov obce je 357 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rosey (Saône-et-Loire)

Poloha

Obec má rozlohu 4,24 km². Najvyšší bod je položený 335 m n. m. a najnižší bod 193 m n. m.

Obyvateľstvo

Počet obyvateľov obce je 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Expedícia 7

Priebeh misie

Po havárii raketoplánu Columbia boli pozastavené lety raketoplánov, preto nebolo naďalej možné meniť základné posádky pri návštevách raketoplánov. Počnúc Expedíciou 7 nové posádky prepravovali lode Sojuz. Tiež výstavba stanice musela byť, bez modulov a konštrukčných dielov vynášaných raketoplánmi, zastavená.
Expedícia 7 štartovala v Sojuze TMA-2 z kozmodrómu Bajkonur v Kazachstane 26. apríla 2003 o 03:54 UTC. Na vesmírnej stanici pristáli 28. apríla o 5:56 UTC. Novú posádku privítali členovia Expedícia 6 - americký veliteľ Kenneth Bowersox, ruský palubný inžinier Nikolaj Budarin a americký vedecký pracovník Donald Pettit. Počas týždňa nová posádka prevzala stanicu a 4. mája sa Bowersox, Budarin a Pettit v Sojuze TMA-1 vrátili na Zem.
Bežnú rutinu života na stanici prerušil prílet dodávateľskej lode Progress M1-10 dňa 11. júna. Od 31. augusta 2003 kozmonauti vykladali ďalšiu zásobovaciu loď Progress M-48.
Dňa 20. októbra 2003 prileteli v Sojuze TMA-3 Michael Foale a Alexander Kaleri (Expedícia 8) so španielskym kozmonautom ESA Pedrom Duquom. Malenčenko a Lu odovzdali stanicu nováčikom a s Duquom sa 28. októbra vrátili v Sojuze TMA-2 na Zem.
Rada zamestnávateľov pre systém duálneho vzdelávania

Rada zamestnávateľov pre systém duálneho vzdelávania (skr. RZ SDV alebo RZSDV) je organizáciou koordinujúcou postup pri výkone pôsobnosti stavovských organizácií a profesijných organizácií v systéme duálneho vzdelávania a príprave na povolanie. Rada zamestnávateľov pre systém duálneho vzdelávania bola vytvorená pod gesciou zamestnávateľov na základe reformy odborného vzdelávania a zákona č. 61/2015 Z. z. o odbornom vzdelávaní a príprave (OVP).

Cieľ

Cieľom RZ SDV je spojenie reprezentatívnych stavovských a profesijných organizácií za účelom jednotného pôsobenia a zastupovania záujmov zamestnávateľov v oblasti odborného vzdelávania a prípravy na povolanie na celoštátnej a regionálnej úrovni, ktorého dôsledkom bude zabezpečenie funkčného systému odborného vzdelávania smerujúceho k príprave na povolanie podľa potrieb trhu práce.

Princíp

Princípmi pre fungovanie RZ SDV sú reprezentatívnosť a jednotnosť v zastupovaní záujmov zamestnávateľov, pretože RZ SDV má ambíciu zastupovať všetkých zamestnávateľov. Otvorenosť pre spoluprácu so všetkými partnermi na odbornej úrovni. Odbornosť a koncepčný prístup pri zapájaní odborníkov. Spoločenská zodpovednosť pri zabezpečení konkurencieschopnosti Slovenska a budúceho vývoja slovenskej ekonomiky. Apolitickosť, pretože vzdelávanie musí byť apolitické a tvorené systémami nad rámec jedného volebného obdobia pre celé generácie.

Aktivity

Najvýznamnejším cieľom aktivít Rady pre systém duálneho vzdelávania je facilitovať prepájanie škôl ako inštitúcií reprezentujúcich oblasť vzelávania a odbornej výchovy s zamestnávateľmi a priemyslom, ktorí sú priamo závislí od kvality školského systému. Toto je v praxi presadzované častými návštevami zástupcov RZSDV na odborných školách, ktoré sa snažia presvedčiť o východách duálneho vzdelávania, kvalite tohto modelu odborného vzdelávania a výhodách, ktoré so sebou prináša prepojenie zamestnávateľa a školy.
Konstantin Michajlovič Simonov

Tvorba

Venoval sa písaniu lyrických básní, románov, noviel, drám, poém, poviedok, čŕt, reportáží a vojnových denníkov. Jeho tvorba sa opiera o jeho zážitky z druhej svetovej vojny, kde sa pokúšal prepojiť dokumentaristiku s epickou tvorbou. Vydal tiež cyklus románov o Veľkej vlasteneckej vojne. v ktorom sa snaží vyjadriť konflikty spoločnosti i národa, no zaoberá sa tiež rozborom mravných otázok svojej doby.
Rozkoš

Rozkoš je veľmi príjemný pocit uspokojenia, potešenia, blaženosti, radosti, dosahujúci najvyšší stupeň; blaho, slasť. Rozkoš je veľmi intenzívny zážitok fyzický alebo duchovný (estetický pôžitok) spojený s hlbokou túžbou alebo aj s celou osobnosťou subjektu.
Romery (Marne)

Poloha

Obec má rozlohu 2,07 km². Najvyšší bod je položený 240 m n. m. a najnižší bod 120 m n. m.

Obyvateľstvo

Počet obyvateľov obce je 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grand-Camp (Eure)

Poloha

Obec má rozlohu 14,11 km². Najvyšší bod je položený 187 m n. m. a najnižší bod 135 m n. m.

Obyvateľstvo

Počet obyvateľov obce je 446 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Therdonne

Poloha

Obec má rozlohu 8,98 km². Najvyšší bod je položený 113 m n. m. a najnižší bod 54 m n. m.

Obyvateľstvo

Počet obyvateľov obce je 924 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trichotomizmus

Trichotomizmus (gr.) je učenie o reálnom členení sa na tri podstatné súčasti.
Za trichotomizmus sa v tomto zmysle považuje napr. učenie o reálnom členení sa človeka na tri podstatné časti, a síce telo, dušu a ducha (duchovnú alebo rozumnú dušu).
V intenciách trichotomizmu postupovali napr. Platon, Aristoteles, Plotinos, Numenios, manichejci, Origenes, Apollinarios z Laodiceie, averroisti, William Occam, Telesio, Tommaso Campanella a iní.
Christian Ludwig

Životopisné dáta

Pochádzal so starej evanjelickej rodiny, manželstvo rodičov však bolo zmiešané - matka Aurora bola katolíčka. Otec Christian Karl bol v tom čase obchodník s vínom (v matrike "borkereskedő").
Architektúru absolvoval v Mníchove roku 1925. Potom až do roku 1928 pôsobil v bratislavskom ateliéri Wimmer-Szonyi. Od roku 1928 pôsobil ako samostatný architekt v úzkej spolupráci s Augustínom Danielisom.
V roku 1945 aj s rodinou odišiel do Rakúska, kde sa usadil v Linzi. Tam si otvoril vlastnú projekčnú kanceláriu, kde pracoval na významných projektoch vodných diel či priemyselných areálov. Do rodného mesta sa už nevrátil.
Takmer štyridsať rokov po smrti (v roku 2004) boli jeho telesné ostatky prevezené do Bratislavy a uložené do rodinnej krypty (vedľa svojej manželky a rodičov) na Cintoríne pri Kozej bráne.

Charakteristika diela

Dielo Christiana Ludwiga je príkladom osobitej interpretácie modernej architektúry; nikdy neopustil overené tradičné hodnoty. Architektúra v jeho chápaní a cítení nebola technickým, ale najmä umeleckým dielom. Zakotvenosť v tradícii sa vzťahovala najmä k tvorbe obytných domov, ktoré svojou kompaktnou hmotou so strmou sedlovou strechou, uzatvorenou dispozíciou a symbolikou stelesňovali romantické predstavy o útulnom domove okolo rodinného kozuba.

Zhrnutie

V dejinách architektúry na Slovensku je len málo osobností, ktoré dokázali tak obratne spojiť modernu s konzervativizmom ako Christian Ludwig. Snáď, preto, že nebol ortodoxným zástancom ani jednej z metód, ho historici sústavne prehliadali. Napriek tomu, že výrazne zmenil tvar Bratislavy, zostal stáť v tieni častejšie citovaných architektov s jednostranne modernistickou orientáciou.
Saint-Gein

Poloha

Obec má rozlohu 17,85 km². Najvyšší bod je položený 127 m n. m. a najnižší bod 69 m n. m.

Obyvateľstvo

Počet obyvateľov obce je 445 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fort-de-France

Polohopis

Fort-de-France má rozlohu 44,21 km².

Obyvateľstvo

Fort-de-France má 88440 obyvateľov (2009).
Graf vývoja obyvateľstva:
Zdroje: INSEE
Kontinentálny pohár v ľadovom hokeji 1997/1998

Ročník 1997/1998 bol prvým ročníkom Kontinentálneho pohára v ľadovom hokeji. O trofej bojovalo 42 klubov z 26 krajín. Pohár trval od 19. septembra do 28. decembra 1997. Hostiteľom finálového turnaja bol tím Ilves Tampere.

1. kolo

Prvé kolo sa hralo v dňoch 19. – 21. septembra 1997.

2. kolo

Záoasy druhého kola sa hrali v šiestich skupinách v dňoch 10. – 12. októbra 1997.

3. kolo

Tretie kolo sa hralo v dňoch 14. – 16. novembra 1997.
Loddes

Poloha

Loddes má rozlohu 23,49 km². Najvyšší bod je položený 532 m n. m. a najnižší bod 354 m n. m.

Obyvateľstvo

Loddes má 149 obyvateľov (2009).
Graf vývoja obyvateľstva:
Zdroje: INSEE
Jozef Majoroš (1970)

Hráčska kariéra

Majoroš začínal s futbalovom v jeho rodnej obci Geča. Funkcionári ZŤS Košice si všimli jeho futbalový talent a priviedli ho do klubu keď mal trinásť. Hrával vo všetkých mládežníckych družstvách ZŤS Košice. V roku 1988 dostal príležitosť v seniorskom tíme. Neskôr hrával za Duklu Banská Bystrica a v Česku za Viktoria Žižkov a Petra Drnovice. Jozef získal ocenenie futbalista roka v roku 1998 a tiež bol nominovaný do výberu hviezd Gambrinus ligy. Neskôr hrával aj v Grécku, v Maďarsku a v Rakúsku. Kariéru ukončil v drese štvrťoligového klubu ŠK Danubia.
Majoroš reprezentoval Česko-Slovensko na Majstrovstvách sveta do 20 rokov v Saudskej Arábii v roku 1989, kde odohral tri zápasy. V drese seniorskej reprezentácie odohral 23 zápasov, v ktorých strelil celkovo 5 gólov. Pamätný bol predovšetkým jeho víťazný gól v zápase kvalifikácie na MS 1998 proti Česku.
A Las Barricadas

"Na barikády" (A Las Barricadas) bola jedna z najpopulárnejších piesní španielskych anarchistov cez španielsku občiansku vojnu. Hudba je inšpirovaná poľskou piesňou Warszawianka 1905 roku. Text bol napísaný Valerianom Orobónom Fernándezom v roku 1936.
"Konfederácia" spomenutá v poslednej slohe označovala CNT (Confederación Nacional del Trabajo - "Národná konfederácia práce"), hlavnú anarchistickú organizáciu v Španielsku a jednu z najväčších síl bojujúcich proti Francovmu vojenskému prevratu proti Španielskej republike v rokoch 1936-1939.
Artins

Poloha

Obec má rozlohu 11,72 km². Najvyšší bod je položený 139 m n. m. a najnižší bod 57 m n. m.

Obyvateľstvo

Počet obyvateľov obce je 297 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Televízor

Televízor alebo televízny prijímač (hovorovo: televízia, TV; v slangu: telka alebo telkáč) je koncové, elektronické zariadenie pre príjem a zobrazenie televízneho vysielania na obrazovke  (zobrazovacom zariadení), spravidla pri súčasnej reprodukcii sprievodného zvuku.

Princíp

Televízor sa skladá z prijímacej časti spracúvajúcej analógové alebo digitálne vysielanie prijímané anténou, zo zobrazovacej časti - spravidla nejakého druhu displeja a z časti spracúvajúcej a reprodukujúcej zvuk. Prijímacia časť spracúva súčasne obraz, zvuk a pridružené dáta (titulky, teletext, digitálne informácie a pod.) podľa niektorej televíznej normy SECAM, PAL, NTSC, HDTV. Zobrazovacia časť bola v minulosti tvorená hlavne čiernobielou, alebo farebnou televíznou klasickou obrazovkou na báze katódovej trubice (CRT), čo znamenalo, že televízor so zväčšovaním uhlopriečky potreboval aj dostatočnú hĺbku pre túto elektrónku. Moderné televízory nepotrebujú trubicu a preto sa pôvodne volali aj ploché TV alebo TV panely. Najprv to boli LCD (displeja s tekutými kryštálmi) a potom plazmové obrazovky. Dnes je najpoužívanejšie zobrazenie pomocou LED displeja (displej s LED diódami).
Niektoré televízory sprostredkujú obrazovú informáciu na ďalšie spracovanie - nahrávanie, zobrazenie počítačovými monitorom, projektorom a pod. Zvuk sa reprodukuje integrovanými, alebo externými reproduktorami. Televízor môže zobrazovať aj obraz z externého zdroja - napr. videorekordéra, kamkordéra, DVD prehrávač a rekordéra, digitálneho fotoaparátu a pod.
Televízne vysielanie (analógové alebo DVBT) je možné sledovať aj na obrazovkách počítačov, pomocou prídavných zariadení (televízna karta, set top box), alebo aj priamym spracovaním digitálnej informácie prenášanej internetom.

História

7. septembra 1927 vytvoril Philo Taylor Farnsworth prvý plne elektronický televízor. 
Jeho vynález si všimol Vladimír Zworykin zo spoločnosti RCA a na jeho základe vznikli komerčné televízne prijímače. 
Prvý prenos obrazu sa uskutočnil v roku 1926 v Londýne. Za úspechom stojí Škót John Logie Baird. V roku 1928 sa uskutočnil prvý diaľkový prenos obrazu medzi Londýnom a New Yorkom. Prvé mechanické televízie boli predávané do roku 1934. Potom sa predávali len elektronické.
V roku 1944 bola po prvýkrát predstavená Baird úplne prvá elektronická farebná televízia.
Prvá televízie v Československu bola zostavená v roku 1935 docentom Jaroslavom Šafranko.
Bénarville

Poloha

Obec má rozlohu 4,36 km². Najvyšší bod je položený 136 m n. m. a najnižší bod 75 m n. m.

Obyvateľstvo

Počet obyvateľov obce je 239 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hippolytos Rímsky

Svätý Hippolytos Rímsky alebo Hipolyt Rímsky alebo Hip(p)olyt(os) (lat. Hippolytus) (* asi 170, Rím – † 235/236 Sardínia) bol grécky kresťanský teológ, cirkevný spisovateľ, presbyter v Ríme, neskôr protipápež (v r. 217 – 235). Bol údajne žiakom Ireneja z Lyonu a autor až v 19. storočí objaveného a publikovaného diela Philosophumena.
Z viacerých dochovaných diel je zrejmé, že jeho záujem sa nesústreďoval iba na spisy teologickej povahy (napr. traktát Antikrist z r. 200, Vyvrátenie všetkých kacírskych názorov z r. 220) ale aj na historické spisy, napr. Kronika svetových dejín či Apoštolská tradícia.
Patril k veľkým odporcom pápeža Zeferína a keď sa v roku 217 jeho nástupcom stal bývalý otrok Kalixt (ako pápež Kalixt I.) Hippolyt sa sám dosadil ako biskup malej skupiny a stal sa prvým protipápežom v cirkevných dejinách. Kalixta považoval za sektárskeho vodcu a modloslužobníka.
Aj v ďalších rokoch presadzoval svoj vlastný etický dogmatizmus, podľa ktorého mala byť výsadou každého duchovného jeho osobná svätosť. Z tejto požiadavky, zapríčiňujúcej vnútrocirkevný rozkol, neustúpil ani za ďalších pápežov – Urbana I. a Ponciána.
Za vlády cisára Maximina Thraxa bol v roku 235 ako cirkevný vodca uväznený a po krátkom čase deportovaný na ostrov Sardínia, kde čoskoro podľahol krutým podmienkam.
Neskorší pápež Fabián dal jeho telo previezť do Ríma, kde bol v auguste roku 235 alebo 236 slávnostne pochovaný.
Podľa neskorších cirkevných spisovateľov bol plodným autorom, no väčšina jeho diel sa stratila rovnako ako vybledla naňho pamiatka. Vo Vatikánskej knižnici je od roku 1959 umiestnená Hippolytova mramorová socha objavená v roku 1551.
Podľa rímskeho básnika Prudentia, zomrel Hippolytos ako mučeník. Bol ťahaný koňmi a podľa tejto legendy sa stal patrónom koní. Ako svätec je uctievaný západnou (sviatok 13. augusta) i východnou cirkvou (sviatok 30. júna).
LG G Vista

LG G Vista je androidový phablet, ktorý vyrábala spoločnosť LG Electronics. Predstavený a uvedený bol v auguste 2014.
Obsahuje LCD displej s uhlopriečkou 5,7 palcov s rozlíšením 720 x 1280 bodov s bodovou hustotou 258 ppi a operačný systém Android 4.4.2.
Systém na čipe je typu Qualcomm Snapdragon 400 s procesorom Quad-core 1,2 GHz a grafickým procesorom Adreno 305. Kapacita úložiska je 8 GB rozšíriteľná microSD kartou do 32 GB a pamäť RAM je 1,5 GB.
Primárna kamera má 8 MP, zatiaľ čo sekundárna 1,3 MP. Batéria je odnímateľná typu Li-Ion a má kapacitu 3200 mAh.
Saint-Rémy-sur-Avre

Poloha

Obec má rozlohu 13,05 km². Najvyšší bod je položený 164 m n. m. a najnižší bod 90 m n. m.

Obyvateľstvo

Počet obyvateľov obce je 3 749 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vlajka Kostariky

Vlajka Kostariky má päť vodorovných pruhov – modrý, biely, červený, biely a modrý (1:1:2:1:1), v ľavej časti prostredného pruhu je v bielom ovale štátny znak z roku 1848 (potom niekoľkokrát upravovaný, naposledy roku 1964): v žlto lemovanom štíte sú tri zelené kostarické vulkány (Barva, Irazú a Poás), omývané Karibským morom a Tichým oceánom, na ktorých vodách plávajú plachetnice. Na obzore vychádza žlté slnko slobody, nad horami je na oblohe sedem bielych päťramenných hviezd, ktoré predstavujú sedem kostarických provincií. Do roku 1964 bolo týchto hviezd päť na pripomienku päť členských krajín niekdajších Spojených provincií Strednej Ameriky (1823 – 1839) – Kostariky, Hondurasu, Guatemaly, Nikaraguy a Salvádoru. Nad hviezdami je na bielej stuhe modrý text REPUBLICA DE COSTA RICA, nad štítom je modrá stuha s tmavomodrým textom AMERICA CENTRAL.
Farby vlajky boli pôvodne modrá a biela ako u všetkých krajín Stredoamerickej federácie, v roku 1848 bol však pripojený červený pruh, čím vlajka dostala na počesť francúzskej revolúcie farby francúzskej trikolóry, čo symbolizuje revolučnú devízu – voľnosť, rovnosť, bratstvo.
Parsac

Poloha

Obec má rozlohu 38,99 km². Najvyšší bod je položený 503 m n. m. a najnižší bod 367 m n. m.

Obyvateľstvo

Počet obyvateľov obce je 582 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mareil-sur-Loir

Poloha

Obec má rozlohu 11,83 km². Najvyšší bod je položený 103 m n. m. a najnižší bod 27 m n. m.

Obyvateľstvo

Počet obyvateľov obce je 614 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saulxures-sur-Moselotte (obec)

Poloha

Obec má rozlohu 31,87 km². Najvyšší bod je položený 1 005 m n. m. a najnižší bod 430 m n. m.

Obyvateľstvo

Počet obyvateľov obce je 2 742 (2011).
Nasledujúci graf zobrazuje vývoj počtu obyvateľov v obci.
Zdroje: INSEE